b'\n_START_ARTICLE_\nAta je spet pijan\n_START_SECTION_\nVsebina\n_START_PARAGRAPH_\nRoman je napisan kot spomin, iz distance, obdan z zgodbo iz Latinske Amerike, kamor je prvoosebni pripovedovalec \xc4\x8catko pobegnil iz rodne Slovenije zaradi te\xc5\xbeav, v katere je zabredel. Ata \xc4\x8catko se namre\xc4\x8d ukvarja z umazanimi posli nasilnega izterjevanja denarja. Navadno jo odnese brez neljubih posledic, tokrat pa ga je ena od izterjevanih oseb prepoznala v \xc4\x8dasopisu in mu grozila. Da bi za\xc5\xa1\xc4\x8ditil svojo sicer zapostavljeno dru\xc5\xbeino, ata osebo ubije in jo popiha v Argentino, posloviv\xc5\xa1i se od dotedanjega razburljivega \xc5\xbeivljenja, ki mu sedaj v\xc2\xa0\xc2\xbbnovem svetu\xc2\xab\xc2\xa0predstavlja predvsem \xc5\xbeivotarjenje ob dobri kapljici, belem prahu in \xc5\xbeenskah. Vrniti domov se ne sme, sicer pa o tem niti ne razmi\xc5\xa1lja. Doma ga \xc4\x8dakata \xc5\xbeena Lola ter sin Tin, pa tudi stalna ljubica, \xc5\xa1tevilne slu\xc4\x8dajnice, pivski prijatelji, bohemi, in nenazadnje kolegi v\xc2\xa0\xc2\xbbpoklicu\xc2\xab\xc2\xa0\xe2\x80\x93 mafijski izterjevalci.'